સરસ્વતી વિદ્યામંદિર સંકુલ રાજકોટનાં મેનેજીંગ ટ્રસ્ટી ડો. બળવંતભાઈ જાનીએ કાર્યક્રમની વિસ્તૃત રૂપરેખા આપતા કહ્યું હતું કે, વિદ્યાભારતી બાળકોનાં સર્વાંગી વિકાસ માટે નિસ્વાર્થભાવે કાર્ય કરતી શૈક્ષણિક સંસ્થા છે. ભારતનાં પ્રત્યેક બાળકનાં શારીરિક, માનસિક, બૌદ્ઘિક, સામાજિક તથા નૈતિક એમ સર્વાંગી વિકાસનાં ઉદ્દેશ સાથે અમો કાર્યરત છીએ. રાજકોટની અંદર પ્રાચિનતમ સંસ્કારો અને આધુનિકતમ શિક્ષણ એમ બંને વિચારધારાઓનો સમન્વય સાધવના હેતુસર ડો. પી.વી. દોશી અને પ્રવીણકાકાએ સરસ્વતી શિશુમંદિર સંકુલની સ્થાપના આજથી ત્રણ દસક અગાઉ કરેલી. વિદ્યાભારતી ગુજરાત પ્રદેશ સંલગ્ન આ સંસ્થામાં મુખ્યમંત્રી વિજયભાઈ રૂપાણી, ડો. વલ્લભભાઈ કથીરિયા, ડો.શેઠથી લઈ ઘણાબધા મહાનુભાવોનાં સંતાનો અભ્યાસ કરી ચૂકયા છે. શિશુમંદિરનાં વિદ્યાર્થીઓ માત્ર વિદ્યા જ નહીં કલા અને રમતગમત ક્ષેત્રમાં પણ પોતાની પ્રતિભાનો પરચો અવારનવાર આપતા રહે છે અને અંતે તો આ બધું સમગ્ર શૈક્ષણિક સંસ્થા અને તેમનાં વિદ્યાર્થીઓ-વાલીઓનાં સહિયારા પ્રયત્નોનું પરિણામ હોય વિદ્યાભારતી ગુજરાત પ્રદેશ દ્વારા વિદ્યાભારતી સંલગ્ન વિદ્યાલયો અને તેમના મેઘાવી છાત્રોનો સન્માન સમારોહ કાર્યક્રમ યોજાવા જઈ રહ્યો છે.